Mollet del Vallès

Mollet del Vallès, antes coñecido como Mollet a secas, é un municipio da comarca do Vallès Oriental, na provincia de Barcelona, Comunidade Autónoma de Cataluña, España.

 Historia 
250px|esquerda|miniatura|Vista xeral do concello.
No termo de Mollet realizáronse diversos achados arqueolóxicos, algún de grande importancia, que testifican a antigüidade da súa poboación, pero as primeiras referencias escritas coñecidas de Mollet del Vallès como núcleo habitado son do século X. En dous documentos do ano 993 xa aparece mencionado o nome de Mollet, transcrito como Moledo, e a igrexa de San Vicente, que aínda conserva o campanario medieval.

Entre os séculos XII e XIV, Mollet pertenceu á sede episcopal de Barcelona e os seus habitantes eran súbditos do bispo. No ano 1393, Mollet pasou a depender directamente da coroa e converteuse en "rúa" de Barcelona, con representante no Consell de Cent desa cidade. Isto supuxo unha prosperidade para o pobo e un reforzamento da organización colectiva, que quedaba definida polo batlle (alcalde), a curia e os sindicatos.

A vitalidade da comunidade fíxose evidente no século XV coa edificación da igrexa de San Vicente. O edificio foi destruído durante a guerra civil española, con excepción do campanario, que conserva o baseamento románico.

Mollet viviu, como o resto do territorio, todos os feitos importantes da historia catalá e peninsular. Hai que destacar, entre as accións bélicas, a batalla que as tropas españolas gañaron ao invasor francés nas proximidades do pobo en 1810 e o bombardeo do centro da cidade (Quatre Cantons) pola aviación franquista en 1938, que causou mortos e feridos.

Actualmente está emprazada no municipio o Instituto de Seguridade Pública de Cataluña, onde se preparan os axentes da policía local e autonómica coñecidos como Mossos d'Esquadra.

 Demografía 
 Evolución demográfica1900  1930  1950  1970  1981  2000  2009  2.130 5.527 6.614 20.21235.49446.20452.484

 Lugares de interese 

250px|miniatura|Museo Abelló
Parc dels colors 
Igrexa Parroquial de Sant Vicenç 
Igrexa de Santa María de Gallecs 
Les Rambles 
Casa do Concello
Masia de Can Borrell 
Masia de Can Lledó 
Masia Can Mulà 
Masia de Can Pacià 
Masies de Can Pantiquet e Can Flequer

 Localidades irmandadas 
 Rivoli (Italia) 
 Cinco Pinos (Nicaragua)

 Véxase tamén 
 Ligazóns externas 

Sitio web do concello 
Información da Generalitat de Catalunya 
Información do Institut d'Estadística de Catalunya